[{"text_idx": "#000001", "text": "Kui 1798. aasta kalendris jagatakse talurahvale juhiseid igakuiselt tegemist vajavate toimingute kohta, alustatakse jaanuarikuud manitsusega, et talupoeg tooks omale soola, rauda, heeringat ja muud majapidamises tarvilikku, kui ta mo\u0303isakoormaga linna la\u0308heb. (Eesti-Ma Rahwa Kalender, ehk Ta\u0308ht-Ramat 1798 aasta pea\u0308le) Ent 100 aastat hiljem ei olnud jaanuar ko\u0303ige olulisem laadakuu ei Avinurme meeste jaoks ega ka u\u0308ldiselt \u2013 kui vo\u0303rralda jaanuarikuiste laatade arvukust ja ta\u0308htsuse teiste kuudega. Pigem oli see omamoodi algava aasta soojenduseks."}, {"text_idx": "#000002", "text": "Ta\u0308napa\u0308eval on meile tuttavad erinevad moelelud, mis mo\u0303neks ajaks noorte ta\u0308helepanu haaravad, et peagi unustusse vajuvad. Tamagochid, na\u0308puvurrid, Pokemonid jne. See vo\u0303ib tunduda moodsa tarbimisu\u0308hiskonna probleem, ent nagu ikka, selgub, siis ajad muutuvad, aga ka\u0308itumismustrid pu\u0308sivad samad. 90 aastat tagasi, 1932. aastal tabas maailma jojo-maania, mis jo\u0303udis su\u0308gisel ka Eestisse ning levis kulutulena u\u0308le riigi. Ent see ei haaranud u\u0308ksnes lapsi vo\u0303i noori, vaid igast vanusest ja soost inimesi. Ajakirjandus kommenteeris pea igapa\u0308evaselt selle uue hullusest \u2013 jojo-haiguse, -to\u0303ve, \u2013taudi vo\u0303i -palaviku levikut. Po\u0303nev on jojotamise leviku juures seegi, kui kiiresti see Eestisse jo\u0303udis \u2013 et va\u0308ike Eesti liikus sel ma\u0308a\u0308ral teiste riikidega samas ru\u0308tmis vo\u0303i et see \u201cPariisi moehaigus\u201d vaid mo\u0303ne kuuga ka Avinurme jo\u0303udis."}, {"text_idx": "#000003", "text": "Ehkki Avinurme toolidena on tuntud eelko\u0303ige 20. sajandi esimesel poolel Avinurme meeste poolt laadakaubaks valmistatud vineerpo\u0303hjaga toolid, on toolide ja muude istmete valmistamise ajalugu loomulikult pikem. Avinurme puuto\u0308o\u0308 puhul on la\u0308bi aja suuremat ta\u0308helepanu saanud siinne laadatoodang ning koduseks tarbeks tehtavad puuto\u0308o\u0308d on sageli ma\u0308rkamata ja\u0308a\u0308nud. Seeto\u0303ttu on paslik alustuseks tutvustada just neid istmeid \u2013 pakke, pinke, ja\u0308risid ja toole \u2013, mida talupojad kasutasid oma majapidamises ning mille valmistamisega nad suuremalt jaolt ise hakkama said. Seejuures vo\u0303ib kohe alustuseks o\u0308elda, et toolid, mis ta\u0308naseks on muutunud elementaarseks mo\u0308o\u0308bliesemeks, on talutahva elutoas vo\u0303rdlemisi uus na\u0308htus."}, {"text_idx": "#000006", "text": "Laudno\u0303ud \u2013 kapad, kibud, kannud, panged, toobrid, lu\u0308psikud, pu\u0308tid, kirnud, kolmjalad, la\u0308nnikud, astjad, to\u0303rred, tu\u0308nnid, vaadid jmt \u2013 olid u\u0308hed peamised puuriistad Eesti talumajapidamises. Nendes hoiti, valmistati ja tarvitati ko\u0303ikvo\u0303imalikku toidu- ja joogipoolist, seda nii inimeste kui ka koduloomade jaoks. Enne metall- ja klaastaara, hiljem plastikno\u0303ude tulekut olid just laudno\u0303ud po\u0303hiliseks igapa\u0308evaseks \u201ctaaraks\u201d. Just laudno\u0303ud olid ka Avinurme meeste koduto\u0308o\u0308nduse toodangu po\u0303hiosaks, peamiseks laadakaubaks. Ent tasub ka kohe a\u0308ra ma\u0308rkida, et Avinurme keeles nimetati laudno\u0303usid uuratud riistadeks. Allpool selgitame, miks."}, {"text_idx": "#000007", "text": "Laudno\u0303ude \u2013 ja\u0308nnide, toobrite, to\u0303rte, vannide, astjate, palide, kappade, kannude, pu\u0308ttide, tu\u0308nnide jm \u2013 valmistamisel on oluliseks to\u0308o\u0308etapiks see, mis puuno\u0303ude tarvitajate eest reeglina varjatuks ja\u0308a\u0308b: materjali varumine ja ettevalmistamine. To\u0308o\u0308kindlate puuno\u0303ude valmistamine ei so\u0303ltu u\u0308ksi osavusest riista valmistamisel, vaid samavo\u0303rra vo\u0303i ehk enamgi kvaliteetsest materjalist, mille varumine ja ettevalmistamine on omaette kunst \u2013 kesanemise ja lo\u0303hkumise kunst. Traditsioonilise puuka\u0308sito\u0308o\u0308 puhul oli materjali ettevalmistamine pikk protsess: riistapuu varuti ette aasta enne puuriista valmistamist ning sellel olid omad po\u0303hjused."}, {"text_idx": "#000010", "text": "MTU\u0308 Avinurme Ajavakk on Avinurme piirkonna ajaloo ja pa\u0308randkultuuri uurimiseks, talletamiseks ja tutvustamiseks ning Avinurme tuleviku kujundamiseks loodud vabau\u0308hendus."}, {"text_idx": "#000011", "text": "MTU\u0308 Avinurme Ajavakk on Avinurme piirkonna ajaloo ja pa\u0308randkultuuri uurimiseks, talletamiseks ja tutvustamiseks loodud vabau\u0308hendus."}]